17 



Hipparchia Janira eller den almindelige røde Neldesommerfugl 

 {Vanessa urticae) , er i alle Tilfælde mere end tilstrækkelig. 

 En Fremgangsmaade, som vel i det hele ikke kan anbefales, 

 men ved hvis Hjælp dog de, som paa Grund af Langsynethed 

 eller Mangel paa Tid og Lyst savne Færdighed i at skære, 

 kunne finde baade Sporer, Spermatier og de grønne Celler, 

 er at tage et ganske lille Fragment, henholdsvis af Sporelaget, 

 Sædhuset eller Løvet og knuse det i en Vanddraabe paa Ob- 

 jektglasset; for ikke at være udsat for alt for store Fejltagelser 

 (f. Ex. at forvexle Safttraade og naal eformede Sporer) maa 

 man dog først have noget Bekjendtskab til disse Dele. 

 Tager man en Lav med Frugter, befugter den, lægger en 

 Glasplade over Frugterne og lader den staa en halv Dag 

 under en Glasklokke, for at Fugtigheden ikke skal fordampe, 

 vil man , naar man bringer Glaspladen under Mikroskopet, 

 i Reglen finde den bedækket med en stor Mængde udkastede 

 Sporer; vil man anstille Kulturforsøg med Sporerne, maa 

 man anvende denne Fremgangsmaade; hos Epiconiaceae er 

 Frugten bedækket med løse Sporer. De vigtigste Reagenser, 

 som anvendes, ere Opløsninger af Jod og Kali, hvoraf man 

 med en Glasstok bringer en lille Draabe paa Præparatet. 

 Den sædvanligt anvendte Jodopløsning bestaaer af 1 Gran 

 Jod, 3 Gran Jodkalium og \ Unze Vand; med denne Blanding 

 vil Marvlaget undertiden , et tyndt Snit af Sporelaget i 

 Reglen, og et tyndt Snit af Løvet sjeldnere, farves blaat eller 

 vinagtig rødt , medens de andre Dele, f. Ex. Sporerne, blive 

 lysbrune. Med Kalihydrat farves Løvets og Frugtens Overflade 

 hos mange, især gule Arter mørk purpurrød, hos andre farves 

 Løvet gulgrønt dermed. En Opløsning af Klorkalk frembringer 

 undertiden en svag rød Farve. 



Inden man lægger sine Exemplarer ind i Herbariet, gjør 

 man vel i forsigtigt at opvarme dem for at dræbe et lille 

 Insekt (Psocus abdominalis Fabr.), som afgnaver Barklaget og 

 Sporelaget; det findes ofte i Mængde, især paa de bladagtige 

 Laver, og kan holde sig levende i Herbariet i aarevis. De 

 buskagtige og bladagtige Laver kan man give en svag Pres- 

 ning en Timestid i lidt befugtet Tilstand. Exemplarerne op- 



